Miturut carita turun temurun kang ana ing kalangan masarakat, Bledhug Kuwu dumadi amarga anané bolongan kang nyambungaké panggonan iku karo Segara Kidul (Samudera Hindia). Kocap kacarta bolongan mau wujud dalan mulihé Joko Linglung saka Segara Kidul tumuju karajan Medhang Kamulan sawisé ngalahaké Prabu Dewata Cengkar sing wis owah dadi bajul putih ing Segara Kidul. Joko Linglung jaré bisa gawé bolongan mau amarga bisa njélma dadi ula naga kang dadi syarat supaya diakoni minangka anaké.